ԳՅՈՒՄՐԻ ՀԱՄԱՅՆՔԻ ՂԵԿԱՎԱՐ

ՊԱՐՈՆ Ս.ԲԱԼԱՍԱՆՅԱՆԻՆ

Հարգելի պարոն Բալասանյան

Հայտնում ենք, որ «Հայաստան» համահայկական հիմնադրամը նախաձեռնել է «Մեր Գյումրի» խորագրով ծրագիր, որի շրջանակներում նախատեսվում է Գյումրի քաղաքում բազմաբնակարան բնակելի շենքերի կառուցման (ամրացման-վերականգնման) արդյունքում շենքերի բնակարանները հատկացնել անօթևանության կարգավիճակ ունեցող ընտանիքներին: Այդ նպատակով ՀՀ սեփականություն հանդիսացող Գյումրի քաղաքի Գործարանային փողոցի հարևանությամբ գտնվող նախկին ռադիոգործարանի երկու հանրակացարաններից մեկը՝ Գործարանային փողոցի 2/2 հասցեի շենքը ՀՀ կառավարության համապատասխան որոշմամբ նախատեսվել է տրամադրել «Հայաստան» համահայկական հիմնադրամին (արդեն իսկ շրջանառության մեջ է դրվել ՀՀ կառավարության «Անշարժ գույք նվիրաբերելու մասին» որոշման նագխագիծը):

Նշված ծրագրի արդյունավետությունը բարձրացնելու և հնարավորինս շատ անօթևան ընտանիքների բնակարանային ապահովման խնդիրը լուծելու նպատակով՝ առաջարկում ենք վերանայել Գյումրու ավագանու 11.07.2018թ. ««Ֆրանկ Մյուլլեր» ընկերությանը անհատույց օգտագործման իրավունքով գույք տրամադրելու մասին» N205-Ա որոշումը և համայնքային սեփականություն հանդիսացող Գործարանային փողոցի 2/6 հասցեի (Գործարանային փողոցի 2/2 հասցեի հարևանությամբ գտնվող) շենքը ևս սեփականության իրավունքով տրամադրել «Հայաստան» համահայկական հիմնադրամին:

ՀԱՐԳԱՆՔՈՎ՝



Տ.ՊԵՏՐՈՍՅԱՆ

*Կատ.` Ա.Մարգարյան*

*Տ. Հարությունյան*

*Հեռ` 0312 4-90-00\*149*